**Halvvejs i Norge - Sygehuset i Østfold markerer milepæl i opførelsen**

**Den norske sundhedsminister var på besøg på byggepladsen for det kommende sygehus på Kalnes i Østfold, Norge. Han var med til at festliggøre opførelsen af Norges og et af Europas mest moderne sygehuse, som nu er 50 % opført.**

I alt deltog 750 medarbejdere, der alle arbejder på fuld tryk for at færdiggøre sygehuset, så det kan stå klart til at modtage patienter i november 2015.

Den norske sundhedsminister, Jonas Gahr Støre, takkede alle involverede i projektet og udtalte: “Dette bliver et top-moderne sygehus, og det kan vi takke jer som arbejder her for. Når dette sygehuset står færdigt, vil man se til Norge og Østfold for at se hvad I har opnået her”.

At sygehuset har nået 50 % af sin opførelse betyder, at der nu er brugt tilsvarende 50 % af det timeforbrug, det vil sige 1,3 af ca. 2,6 millioner timer!

**Data**

Adresse: Sarpsborg, Østfold, Norge

År: 2008-2015

Omfang: 85.000 m²

Bygherre: Helse Sør-Øst

Arkitekt: Arkitema, AART og Eliassen og Lambertz-Nilssen Arkitekter (NO)

Landskab: COWI A/S

Ingeniør: COWI A/S